Diari Oficial de la Generalitat Valenciana


Sumari del DOGV 3290, del 21-07-1998 (1998/5441)

ORDRE d'1 de juny de 1998, de la Conselleria de Cultura, Educació i Ciència, per la qual es modifica l'autorització a determinats centres docents privats per canvi de titularitat.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   3290

Data del DOGV
:   21-07-1998

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1998/5441


Data del document
:   01-06-1998

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE d'1 de juny de 1998, de la Conselleria de Cultura, Educació i Ciència, per la qual es modifica l'autorització a determinats centres docents privats per canvi de titularitat. [1998/C5441]
  
Vists els expedients incoats a instància dels representant dels titulars dels centres docents privats que s'arrepleguen en l'annex, en sol·licitud de la modificació de l'autorització, per canvi de titularitat.
  
En cada expedient s'ha aportat document públic atorgat davant notari, on es fan constar la cessió i acceptació de la titularitat, així com la subrogació del nou titular en tots els drets i obligacions que el centre i la Conselleria d'Educació i Ciència hagen pogut contraure.
  
Els nous titulars declaren no trobar-se en cap dels supòsits indicats en l'article 21.2 de la Llei Orgànica Reguladora del Dret a l'Educació, que els impediria ser titulars de centres docents privats.
  
Els expedients han sigut tramitats per la Direcció Territorial de Cultura, i Educació de València, la qual, a la vista dels informes favorables de la Unitat d'Inspecció Educativa, eleva proposta favorable a allò que se sol·licita.
  
Vists el Reial Decret 332/1992, de 3 d'abril (BOE de 9 d'abril), sobre autoritzacions de centres docents privats per a impartir ensenyaments de règim general no universitaris; l'Ordre de 23 de desembre de 1996, de la Conselleria de Cultura, Educació i Ciència (DOGV de 13 de gener de 1997), sobre procediment per a sol·licitar l'accés, la renovació o modificació dels concerts educatius, i el Decret 115/1990, de 9 de juliol, del Consell de la Generalitat Valenciana, pel qual es crea el Registre de Centres Docents de la Comunitat Valenciana (DOGV de 24 de juliol).
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Primer
  
Modificar l'autorització, per canvi de titularitat, dels centres docents privats que s'indiquen en l'annex en els termes que s'hi especifiquen.
  
Segon
  
Conformement al que es disposa en l'apartat 25 de l'Ordre de 23 de desembre de 1996, de la Conselleria de Cultura, Educació i Ciència, l'administració procedirà d'ofici a l'actualització del concert educatiu subscrit pels centres que en l'annex s'especifiquen com a concertats, i a introduir-hi les modificacions que per la present ordre s'acorden. A tal fi, el director territorial corresponent notificarà als interessats el dia i l'hora en què hauran de subscriure l'annex que incloga la modificació autoritzada, el qual serà signat pel director territorial i el nou titular dels centres docents privats a què fa referència la dita ordre.
  
DISPOSICIÓ ADDICIONAL
  
La citada ordre donarà lloc a les corresponents inscripcions de les modificacions de les autoritzacions en el Registre de Centres Docents de la Comunitat Valenciana.
  
Contra la present ordre, que posa fi a la via administrativa, podrà interposar-s'hi recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua publicació en el Diari Oficial de la Generalitat Valenciana. Abans de la interposició del recurs, caldrà comunicar-ho prèviament al conseller de Cultura, Educació i Ciència, tal com exigix l'article 110.3 de la Llei 30/1992.
  
València, 1 de juny de 1998
  
El conseller de Cultura, Educació i Ciència,
  
FRANCISCO E. CAMPS ORTIZ
  
ANNEX
  
Centre concertat: Luz Casanova.
  
Domicili: c/ Luz Casanova 8.
  
Localitat: València.
  
Província: València.
  
Codi: 75575360.
  
Anterior titular: Damas Apostólicas del Sagrado Corazón de Jesús.
  
Nou titular: Sociedad Pedagógica Luz, SL.
  
Centre concertat: Solvam.
  
Domicili: c/ Calixt III, 49.
  
Localitat: València.
  
Província: València.
  
Codi: 59577691.
  
Anterior titular: Solvam, SL.
  
Nou titular: Didacmet, SL.
  
Centre concertat: Virgen del Puig.
  
Domicili: c/ José Grollo, 20.
  
Localitat: València.
  
Província: València.
  
Codi: 83257944.
  
Anterior titular: Arquebisbat de València.
  
Nou titular: Patronato Parroquial de San Roque de Benicalap-Valencia.